钦定古今图书集成/明伦汇编/氏族典/第106卷 > 裴均
## 钦定古今图书集成/明伦汇编/氏族典/第106卷 > 裴均

按《唐书裴行俭传》：“行俭子光廷，光廷孙倩，子均，字君
齐，以明经为诸暨尉。张建封镇濠、寿表团练判官。时
李希烈以淮、蔡叛，建封捍贼，均参赞之。以劳加上柱
国，袭正平县男，迁累膳部郎中，擢荆南节度使行军
司马，就拜荆南节度使。刘辟叛，均发精甲三千逆击
之，加检校吏部尚书。初，均与崔太素俱事中人窦文”
场太素，尝晨省文场，入卧内，自谓待己至厚，徐观后
榻有频伸者，乃均也。元和三年，入为尚书右仆射，判
度支。俄检校左仆射、同中书门下平章事，为山南东
道节度使，累封郇国公。以财交权幸将相，凡十馀年
卒。